Versindaba » Ko Un
Andries Bezuidenhout. Lied van onskuld – vertaling van ŉ gedig deur Ko Un
Moet nooit in hawens na die liefde vir onskuld soek nie.
Ag, ook nie in neonbeligte strate nie,
of in dronkmanstegies nie,
jou dwaas, jou dwaas,
om te soek na die liefde vir onskuld.
In tye van traangas en gifgas,
tye van fosforbomvlamme,
moenie na die liefde vir onskuld soek
in helder daglig
of teen sonsopkoms in verlate strate
vol pamflette nie.
Die kil winde wat deur fabriekspersele snerp,
dít was ons verlossing.
Die koue winde wat rook en roetmis wegwaai
was ons verlossing.
By ŉ straatsjebien
sluk ek twee bottels hardehout af,
besope onderonsies was my verlossing.
Jy waarsku teen die soeke na die liefde vir onskuld?
Liefde vir onskuld? Voer dít vir die honde.
Tog, voor en na ons mooi gedagtes
is ŉ suiwerder tyd.
Alhoewel moeg en lendelam
het ons krag gehad om op te staan.
Vandag is ook só ŉ dag.
Na vandag is daar môre,
dis net dat môre anders sal lyk.
Dis dáár waar die liefde vir onskuld is. Wat ŉ vreugde!
Is dít dan nie
ons wese nie?
Toe jy op ons geskree het
om nie te soek na die liefde vir onskuld
of op straat nie,
die liefde vir onskuld was steeds daar.
Is dit dan nie maar
ons aard nie?
Na Clare You en Richard Silberg se vertaling “Song of Innocence” uit: Ko Un, The Three Way Tavern: Selected Poems (2006, University of California Press), pp. 16-17.
Tags: Ko Un, translation in Afrikaans, Vertaling in Afrikaans
Posted in Binneblik | Comments Off on Andries Bezuidenhout. Lied van onskuld – vertaling van ŉ gedig deur Ko Un
Dansende Digtersfees. Duskant die greep van tyd
Net soos dit die geval is met Tomaž Šalamun, is dit haas onmoontlik om tussen die rykdom van die Suid-Koreaanse digter Ko Un se beskikbare werke in Engelse vertaling te kies; ook vanweë sy statuur en reputasie as geoormerkte Nobel-pryswenner. En natuurlik pragtig deur die onderskeie uitgewers geproduseer.
Twee publikasies is egter The Three Way Tavern – Selected Poems (wat in 2006 by California University Press verskyn het) en dan veral This Side of Time wat verlede jaar deur White Pine Press uitgegee is. Eersgenoemde is ‘n meer omvattende bloemlesing, met Gary Snyder se oorsigartikel as ‘n besonderse pluspunt. Daarenteen versamel This Side of Time in hoofsaak Ko Un se korter verse; verse propvol resonansie en onmiskenbaar met ‘n kragtige Oosterse aanslag. Vreemde, eiesoortige akwarelverse inderdaad …
Volgens die uitgewer se aankondiging op hul webtuiste, die volgende: “This Side of Time is a new volume of translations of Ko Un’ short poems drawn from several of his collections in Korean and is a companion to The Three Way Tavern: Selected Poems also translated by Clare You and Richard Silberg. Ko Un is one of the most respected poets in Korea and has been nominated several times for the Nobel Prize in Literature. He is a prolific author with over 100 volumes of poetry as well as many volumes of fiction and non-fiction in his native Korean. His work had been widely translated into many languages and he has a number of books in English translation including: Beyond Self, Ten Thousand Lives, Songs for Tomorrow, and Little Pilgrim. He was imprisoned several times and lived for a decade as a Zen Monk before returning the secular world.”
Aanbevelings wat ek kon opspoor, is die volgende:
“Ko Un’s poems evoke the open creativity and fluidity of nature, and funny turns and twists of Mind. Mind is sometimes registered in Buddhist terms — Buddhist practice being part of Ko Un’s background. Ko Un writes spare, short-line lyrics direct to the point, but often intricate in both wit and meaning. Ko Un has now traveled worldwide and is not only a major spokesman for all Korean culture, but a voice for Planet Earth Watershed as well.” (Gary Snyder)
“Ko Un is a crucial poet for the twenty-first century, and this is an enormously fresh and vivid translation.” (Robert Hass)
“No one has done more for what is coming gradually but ever more clearly to be recognized as Korea’s literature of the twenty-first century.” (David McCann, Direkteur van die Instituut vir Koreaanse Studies by Harvard Universiteit)
[ISBN: 9781935210320, Sagteband, 100 ble., White Pine Press, R208.00]
As verdere leestoegif plaas ek een van Ko Un se vroeëre gedigte.
© Ko Un (Vertaal deur Brother Anthony of Taizé, Young-moo Kim en Gary Gach)
Tags: Dansende Digtersfees, Ko Un, This Side of Time
Posted in Uncategorized | Comments Off on Dansende Digtersfees. Duskant die greep van tyd
Dansende Digtersfees. Ko Un (Suid-Korea)
Vir addsionele inligting verwys ons belangstellendes graag na die digter se eie webblad, asook dié van sy vertaler.
Tags: Dansende Digtersfees, Ko Un
Posted in Uncategorized | Comments Off on Dansende Digtersfees. Ko Un (Suid-Korea)
Andries Bezuidenhout. Suid-Korea en die uitwissing van die self
Tags: Breyten Breytenbach, Chun Tae-il, Ko Un